ร้านก๋วยเตี๋ยวเกี๋ยวปลาดอนนก เป็นร้านก๋วยเตี๋ยวที่เปิดมาค่อนข้างนานหลายปี โดยร้านตั้งอยู่ถนนดอนนก เยื้องๆกับร้านจิ้มจุ้มที่เพิ่งเปิดใหม่ ตัวร้านเป็นตึกอาคารพาณิชย์2คูหา มีโต๊ะให้นั่งหลายโต๊ะ

ที่ร้านมีก๋วยเตี๋ยวเกี๋ยวปลาขายเป็นหลัก จะสั่งแบบธรรมดา ต้มยำ เย็นตาโฟ เกาเหลา ก็แล้วแต่ชอบ เส้นก็มีหลากหลายให้เลือก ทั้งบะหมี่ เส้นหมี่ เส้นใหญ่ เส้นมาม่า วุ้นเส้น ราคาก็เริ่มที่40บาทไปจนถึง60บาท

การบริการดีค่ะ

รสชาติอร่อยใช้ได้ น้ำซุปดี เกี๊ยวปลาสด อร่อย เกี๊ยวปลาจองที่นี่น่าจะทำเอง เนื้อปลาที่ห่อด้านนอกหนึบๆดึ๋งดั๋งดีไม่ใช่แบบเป็นแป้งๆ ปลาม้วนก็อร่อย รวมๆแล้วคืออร่อย ราคาไม่แพง คุ้มค่ามากๆค่ะ